Евтим Евтимов
Умиране

chitanka.info

Ти си тръгваш

тъй немилостива —

ти си вземаш даже и звездите,

да не греят повече щастливо

над душата ми

и над очите,

както са ме греели преди.

Всяка светлинна

над мен изтръгваш.

Аз оставам облак без звезди.

Ти си тръгваш,

мила,

ти си тръгваш.

Аз оставам без далечен брод.

Без небе.

Без чувства.

Без живот.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.